CELEX: 31999R2532
Language: el
Date: 1999-11-30 00:00:00
Title: Κανονισμός (ΕΚ) αριθ. 2532/1999 της Επιτροπής, της 30ής Νοεμβρίου 1999, για την τροποποίηση του κανονισμού (ΕΚ) αριθ. 1555/96 περί των λεπτομερειών εφαρμογής του καθεστώτος σχετικά με την εφαρμογή των πρόσθετων δασμών κατά την εισαγωγή στον τομέα των οπωροκηπευτικών

Avis juridique important

|

31999R2532

Κανονισμός (ΕΚ) αριθ. 2532/1999 της Επιτροπής, της 30ής Νοεμβρίου 1999, για την τροποποίηση του κανονισμού (ΕΚ) αριθ. 1555/96 περί των λεπτομερειών εφαρμογής του καθεστώτος σχετικά με την εφαρμογή των πρόσθετων δασμών κατά την εισαγωγή στον τομέα των οπωροκηπευτικών  

Επίσημη Εφημερίδα αριθ. L 306 της 01/12/1999 σ. 0021 - 0022

ΚΑΝΟΝΙΣΜΟΣ (ΕΚ) αριθ. 2532/1999 ΤΗΣ ΕΠΙΤΡΟΠΗΣτης 30ής Νοεμβρίου 1999για την τροποποίηση του κανονισμού (ΕΚ) αριθ. 1555/96 περί των λεπτομερειών εφαρμογής του καθεστώτος σχετικά με την εφαρμογή των πρόσθετων δασμών κατά την εισαγωγή στον τομέα των οπωροκηπευτικώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση αγοράς στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 1257/1999(2), και ιδίως το άρθρο 33 παράγραφος 4,Εκτιμώντας τα ακόλουθα:(1) ο κανονισμός (ΕΚ) αριθ. 1555/96 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 2370/1999(4), προβλέπει έλεγχο της εισαγωγής των προϊόντων που αναφέρονται στο παράρτημά του· ο έλεγχος αυτός πραγματοποιείται σύμφωνα με τις λεπτομέρειες που προβλέπονται στο άρθρο 308δ του κανονισμού (ΕΟΚ) αριθ. 2454/93 της Επιτροπής(5), όπως τροποποιήθηκε τελευταία από τον κανονισμό (ΕΚ) αριθ. 1662/1999(6)·(2) το άρθρο 5 παράγραφος 4 της συμφωνίας για τη γεωργία(7), η οποία συνήφθη στο πλαίσιο των πολυμερών εμπορικών διαπραγματεύσεων του Γύρου της Ουρουγουάης, προβλέπει τα κριτήρια για τον καθορισμό του όγκου ενεργοποίησης των πρόσθετων δασμών· κατ' εφαρμογή των εν λόγω κριτηρίων και βάσει των τελευταίων διαθέσιμων στοιχείων για το 1996, 1997 και 1998, πρέπει να τροποποιηθεί ο όγκος ενεργοποίησης των πρόσθετων δασμών για τα αγγούρια, τα κολοκυθάκια, τα λεμόνια, τα μήλα και τα αχλάδια·(3) η περίοδος εισαγωγής των μήλων είναι ομοιογενής από 1ης Ιανουαρίου έως 31 Αυγούστου και πρέπει συνεπώς να καθορισθεί ένας μόνον όγκος ενεργοποίησης για το προϊόν αυτό και την περίοδο αυτή·(4) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το παράρτημα του κανονισμού (ΕΚ) αριθ. 1555/96 αντικαθίσταται από το παράρτημα του παρόντος κανονισμού.Άρθρο 2Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 30 Νοεμβρίου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 297 της 21.11.1996, σ. 1.(2) ΕΕ L 160 της 26.6.1999, σ. 80.(3) ΕΕ L 193 της 3.8.1996, σ. 1.(4) ΕΕ L 286 της 9.11.1999, σ. 6.(5) ΕΕ L 253 της 11.10.1993, σ. 1.(6) ΕΕ L 197 της 29.7.1999, σ. 25.(7) ΕΕ L 336 της 23.12.1994, σ. 22.ΠΑΡΑΡΤΗΜΑ"ΠΑΡΑΡΤΗΜΑΜε την επιφύλαξη των κανόνων για την ερμηνεία της συνδυασμένης ονοματολογίας, η περιγραφή των εμπορευμάτων έχει μόνον ενδεικτική αξία. Το πεδίο εφαρμογής των πρόσθετων δασμών καθορίζεται, στο πλαίσιο του παρόντος παραρτήματος, από την εμβέλεια των κωδικών ΣΟ όπως υφίσταται τη στιγμή της έκδοσης του παρόντος κανονισμού. Στην περίπτωση που υπάρχει "ex" πριν από τον κωδικό ΣΟ, το πεδίο εφαρμογής των πρόσθετων δασμών προσδιορίζεται από την εμβέλεια του κωδικού ΣΟ καθώς και από την αντίστοιχη περίοδο εφαρμογής.>ΘΕΣΗ ΠΙΝΑΚΑ>"